Astro Shaw Lancar Trailer Rasmi “Penunggang Agama”
Menjelang tayangan perdana pada 25 Mac ini, Astro Shaw dan Skop Production telah melancarkan trailer rasmi telefilem arahan Syafiq Yusof bertajuk “Penunggang Agama“. Trailer tersebut memaparkan beberapa rakaman terbaru yang pasti menarik perhatian penonton. Anda boleh tonton trailer “Penunggang Agama” dipemain video dibawah.  Bertemakan seram thriller, “Penunggang Agama” menceritakan tentang seorang suami yang kuat agama (Zul Ariffin) yang terpaksa berhadapan cabaran getir apabila ahli keluarganya mengalami gangguan makhluk halus. Menyertai Zul Ariffin adalah ahli kumpulan De Fam, Azira Shafinaz, serta Nasir Bilal Khan,Johan Asari, Salina Salibi, Jalaludin Hassan dan ramai lagi. Telefilem terbaru ini akan ditayangkan mulai 25 Mac, di Astro First, saluran 480, dan boleh di strim di Astro Go atau On Demand pada tarikh yang sama.